CELEX: 32021D0477
Language: sl
Date: 2021-03-18 00:00:00
Title: Izvedbeni sklep Komisije (EU) 2021/477 z dne 18. marca 2021 o odobritvi sprememb nacionalnih programov za nadzor salmonele pri nekaterih živih živalih in proizvodih živalskega izvora, ki sta jih predložili Finska in Švedska (notificirano pod dokumentarno številko C(2021) 1672) (Besedilo v finskem in švedskem jeziku je edino verodostojno)

22.3.2021   
               
               
                  SL
               
               
                  Uradni list Evropske unije
               
               
                  L 99/75
               
            
         IZVEDBENI SKLEP KOMISIJE (EU) 2021/477
         z dne 18. marca 2021
         o odobritvi sprememb nacionalnih programov za nadzor salmonele pri nekaterih živih živalih in proizvodih živalskega izvora, ki sta jih predložili Finska in Švedska
         
            
               (notificirano pod dokumentarno številko C(2021) 1672)
            
         
         (Besedilo v finskem in švedskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (1), ter zlasti člena 6(3) Uredbe,
         ob upoštevanju naslednjega:
         
                     (1)
                  
                  
                     Operativni program za nadzor salmonele pri nekaterih živih živalih in živalskih proizvodih, ki ga je predložila Finska ter ki med drugim zajema govedo in prašiče za vzrejo, proizvodnjo in zakol ter meso goveda in prašičev in perutninsko meso, je bil odobren z Odločbo Komisije 94/968/ES (2).
                  
               
                     (2)
                  
                  
                     Operativni program za nadzor salmonele pri nekaterih živih živalih in živalskih proizvodih, ki ga je predložila Švedska ter ki med drugim zajema govedo in prašiče za vzrejo, proizvodnjo in zakol ter meso goveda in prašičev, je bil odobren z Odločbo Komisije 95/50/ES (3).
                  
               
                     (3)
                  
                  
                     Nacionalni program za nadzor salmonele v matičnih jatah vrste Gallus gallus, ki ga je predložila Finska, je bil odobren z Odločbo Komisije 2006/759/ES (4), nacionalni program za nadzor salmonele v jatah nesnic vrste Gallus gallus, ki ga je predložila Finska, z Odločbo Komisije 2007/848/ES (5), nacionalni program za nadzor salmonele v jatah pitovnih piščancev vrste Gallus gallus, ki ga je predložila Finska, z Odločbo Komisije 2008/815/ES (6), nacionalni program za nadzor salmonele pri puranih, ki ga je predložila Finska, pa z Odločbo Komisije 2009/771/ES (7).
                  
               
                     (4)
                  
                  
                     Spremembe programa za nadzor salmonele v matičnih jatah vrste Gallus gallus, ki jih je predložila Finska, so bile odobrene z Odločbo Komisije 2007/849/ES (8).
                  
               
                     (5)
                  
                  
                     Finska je 10. marca 2020 Komisiji v odobritev predložila spremembe svojega operativnega programa za nadzor salmonele pri nekaterih živih živalih in živalskih proizvodih glede mesa goveda in prašičev in perutninskega mesa ter goveda in prašičev za vzrejo, proizvodnjo in zakol, pa tudi spremembe svojih nacionalnih programov za nadzor salmonele v matičnih jatah vrste Gallus gallus, v jatah nesnic vrste Gallus gallus, v jatah pitovnih piščancev vrste Gallus gallus in pri puranih.
                  
               
                     (6)
                  
                  
                     Švedska je 26. novembra 2019 Komisiji v odobritev predložila spremembe svojega operativnega programa za nadzor salmonele pri nekaterih živih živalih in živalskih proizvodih glede mesa goveda in prašičev ter goveda in prašičev za vzrejo, proizvodnjo in zakol.
                  
               
                     (7)
                  
                  
                     Predlagane spremembe navedenih programov so bile državam članicam predstavljene na seji Stalnega odbora za rastline, živali, hrano in krmo 10. decembra 2020. Upoštevajo razvoj razmer na Finskem in Švedskem ter izpolnjujejo zahteve iz Uredbe (ES) št. 2160/2003.
                  
               
                     (8)
                  
                  
                     Predlagane spremembe bi bilo zato treba odobriti.
                  
               
                     (9)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Spremembe glede mesa goveda in prašičev in perutninskega mesa ter goveda in prašičev za vzrejo, proizvodnjo in zakol, ki jih je Finska v zvezi s svojim operativnim programom za nadzor salmonele pri nekaterih živih živalih in živalskih proizvodih, odobrenim z Odločbo 94/968/ES, predložila 10. marca 2020, se odobrijo.
         
         
            Člen 2
            Spremembe glede mesa goveda in prašičev ter goveda in prašičev za vzrejo, proizvodnjo in zakol, ki jih je Švedska v zvezi s svojim operativnim programom za nadzor salmonele pri nekaterih živih živalih in živalskih proizvodih, odobrenim z Odločbo 95/50/ES, predložila 26. novembra 2019, se odobrijo.
         
         
            Člen 3
            Spremembe, ki jih je Finska v zvezi s svojim nacionalnim programom za nadzor salmonele v matičnih jatah vrste Gallus gallus, odobrenim z Odločbo 2006/759/ES, predložila 10. marca 2020, se odobrijo.
         
         
            Člen 4
            Spremembe, ki jih je Finska v zvezi s svojim nacionalnim programom za nadzor salmonele v jatah nesnic vrste Gallus gallus, odobrenim z Odločbo 2007/848/ES, predložila 10. marca 2020, se odobrijo.
         
         
            Člen 5
            Spremembe, ki jih je Finska v zvezi s svojim nacionalnim programom za nadzor salmonele v jatah pitovnih piščancev vrste Gallus gallus, odobrenim z Odločbo 2008/815/ES, predložila 10. marca 2020, se odobrijo.
         
         
            Člen 6
            Spremembe, ki jih je Finska v zvezi s svojim nacionalnim programom za nadzor salmonele pri puranih, odobrenim z Odločbo 2009/771/ES, predložila 10. marca 2020, se odobrijo.
         
         
            Člen 7
            Ta sklep je naslovljen na Republiko Finsko in Kraljevino Švedsko.
         
         
            V Bruslju, 18. marca 2021
            
               
                  Za Komisijo
               
               Stella KYRIAKIDES
               
                  Članica Komisije
               
            
         
         
            (1)  UL L 325, 12.12.2003, str. 1.
         
            (2)  Odločba Komisije 94/968/ES z dne 28. decembra 1994 o odobritvi operativnega programa za preprečevanje in zatiranje salmonele pri nekaterih živih živalih in živalskih proizvodih, ki ga je predložila Finska (UL L 371, 31.12.1994, str. 36).
         
            (3)  Odločba Komisije 95/50/ES z dne 23. februarja 1995 o odobritvi operativnega programa za preprečevanje in zatiranje salmonele pri nekaterih živih živalih in živalskih proizvodih, ki ga je predložila Švedska (UL L 53, 9.3.1995, str. 31).
         
            (4)  Odločba Komisije 2006/759/ES z dne 8. novembra 2006 o odobritvi nekaterih nacionalnih programov za nadzor salmonele v matičnih jatah Gallus gallus (UL L 311, 10.11.2006, str. 46).
         
            (5)  Odločba Komisije 2007/848/ES z dne 11. decembra 2007 o odobritvi nekaterih nacionalnih programov za nadzor salmonele v jatah nesnic vrste Gallus gallus (UL L 333, 19.12.2007, str. 83).
         
            (6)  Odločba Komisije 2008/815/ES z dne 20. oktobra 2008 o odobritvi nekaterih nacionalnih programov za nadzor salmonele v jatah pitovnih piščancev vrste Gallus gallus (UL L 283, 28.10.2008, str. 43).
         
            (7)  Odločba Komisije 2009/771/ES z dne 20. oktobra 2009 o odobritvi nekaterih nacionalnih programov za nadzor salmonele pri puranih (UL L 275, 21.10.2009, str. 28).
         
            (8)  Odločba Komisije 2007/849/ES z dne 12. decembra 2007 o odobritvi sprememb nacionalnega programa za nadzor salmonele v matičnih jatah vrste Gallus gallus, ki jih je predložila Finska (UL L 333, 19.12.2007, str. 85).